L ’Escola Municipal de Taekwondo d' Alcàsser Continua Collint Èxits
Lun, 23/05/2022 - 23:51

L’Escola municipal de taekwondo d'Alcàsser continua collint èxits en els diferents campionats que van tindre lloc el passat cap de setmana. Així, no només van entrar en la final de la Lliga de la Comunitat Valenciana en les categories Júnior i Sènior, sinó que també van aconseguir el primer lloc en la final dels Jocs Escolars en les categories d'edat infantil.

En total, l’escola va obtenir 15 medalles d'or, 5 medalles de plata i 5 medalles de bronze. Uns resultats espectaculars que, com expliquen els entrenadors, Raül i Sandra, «són el fruit de l'enorme treball i dedicació dels xics i xiques del club. Estem molt orgullosos».

Així mateix, cal destacar que tant Nayala Molina, com Doaa Ech van quedar campiones al Campionat Autonòmic precadet de la Comunitat Valenciana.

L'alcaldessa d'Alcàsser, Eva Zamora, els ha felicitat pels assoliments obtinguts i els ha animat a «seguir avant, juntament amb la resta d'entitats esportives del municipi, per a fomentar hàbits de vida saludables entre la població jove».